**JEDNO SRCE ZA ŠKOLOVANJE JEDNOG DJETETA**

Misijska skupina Srednje škole Donji Miholjac „Škole za misije“ organizirala je prigodnu prodaju povodom Valentinova pod nazivom „Jedno srce za školovanje jednog djeteta“.

U prodaji poklona za Valentinovo sudjelovale su tri skupine: učenice iz 1. razreda cvjećara – Lucija Stanković, Ivana Vinogradac, Melita Jurman i Martina Majdenić; iz 2. razreda poljoprivrednih gospodarstvenika – Marijana Kvorka, Klara Falamić, Ivana Sever i Sanja Pačarić te iz 2. razreda prodavača Nina Jantoš, Nikolina Stojadinović i Kanita Adžić.

Ovom je humanitarnom akcijom prikupljeno 520 kuna koje će, nakon što se prikupi dovoljna svota, biti uplaćene za godišnje školovanje jednog djeteta u Africi.

















